সুবিদখালী সরকারি কলেজ

সুবিদখালী সরকারি কলেজ বরিশাল বিভাগের পটুয়াখালী জেলার মির্জাগঞ্জ উপজেলায় অবস্থিত একটি সরকারি মহাবিদ্যালয় যা জাতীয় বিশ্ববিদ্যালয় অধিভুক্ত। এটি ১৯৭২ সালে প্রতিষ্ঠিত হয় এবং ২০১৮ সালে সরকারিকরণ করা হয়।

তৎকালীন মির্জাগঞ্জ থানার কিছু শিক্ষাবিদ এবং ব্যক্তিবর্গ বাংলাদেশের স্বাধীনতার পরপরই একটি কলেজ প্রতিষ্ঠার তাগিদ অনুভব করেন। ১৯৭২ সালে সুবিদখালী কলেজ নামে প্রতিষ্ঠিত হয়। কলেজের প্রতিষ্ঠাতা হলেন আব্দুল হামিদ খান। এটি পটুয়াখালী জেলার মির্জাগঞ্জ উপজেলা সদর সুবিদখালীতে অবস্থিত। কলেজটি প্রতিষ্ঠিত হওয়ার ৮ বছর পর ১৯৮০ সালে প্রথমবার উচ্চ মাধ্যমিক স্বীকৃতি লাভ করে। ২০১১ সালে জাতীয় বিশ্ববিদ্যালয়ের ডিগ্রি এবং সম্মান কোর্সের অধিভুক্তি লাভ করে। ২০১৮ সালের ৮ আগস্ট পটুয়াখালী জেলার ৬টি কলেজকে সরকারিকরণ করা হয় যার মধ্যে এটি একটি। সরকারিকরণের পূর্বে এটির নাম ছিল সুবিদখালী ডিগ্রি কলেজ।

 তথ্যসূত্র 

 বহিঃসংযোগ 



বিষয়শ্রেণী:পটুয়াখালী জেলার মহাবিদ্যালয়
বিষয়শ্রেণী:মির্জাগঞ্জ উপজেলা
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:১৯৭২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়